Správa Komisie - Výročná správa za rok 2008 o vzťahoch medzi Európskou Komisiou a národnými parlamentmi /* KOM/2009/0343 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 7.7.2009 KOM(2009) 343 v konečnom znení SPRÁVA KOMISIE VÝROČNÁ SPRÁVA ZA ROK 2008 O VZŤAHOCH MEDZI EURÓPSKOU KOMISIOU A NÁRODNÝMI PARLAMENTMI SPRÁVA KOMISIE VÝROČNÁ SPRÁVA ZA ROK 2008O VZŤAHOCH MEDZI EURÓPSKOU KOMISIOU A NÁRODNÝMI PARLAMENTMI 1. Úvod BAROSSOVA Komisia dala už od začiatku svojho mandátu v roku 2004 najavo, že vzťahom s národnými parlamentmi pripisuje veľký význam a z vymedzenia a vykonávania skutočnej „stratégie národných parlamentov“ urobila jeden zo svojich hlavných prioritných cieľov. Skutočnosť, že podpredsedníčka bola výslovne poverená otázkou vzťahov s národnými parlamentmi, bola novým prvkom a predstavovala východiskový bod. Neskôr, vo februári 2005, si kolégium z iniciatívy podpredsedníčky WALLSTRÖMOVEJ stanovilo krátkodobý akčný plán a tri všeobecnejšie ciele: - vzájomné služby – otvorený a nepretržitý dialóg: Komisia a národné parlamenty majú spoločný záujem spoznať svoje vzájomné stanoviská a porozumieť svojim vzájomným záujmom, aby mohli účinnejšie a transparentnejšie plniť svoje úlohy, - vybudovanie sietí: vybudovanie sietí národných parlamentov a Komisie umožní každej strane získať prospech z politickej a administratívnej expertízy, a to plne v súlade so zmluvami Európskej únie a jednotlivými ústavami členských štátov, - upevnenie vzťahov s občanmi a ich volenými zástupcami: hlas národných parlamentov posilňuje hlas občanov Európy. Ešte v marci 2006 členovia Komisie znovu potvrdili svoje odhodlanie posilniť vzťahy s národnými parlamentmi vo svojej prvej výročnej správe o dosiahnutom pokroku na ceste k uskutočneniu týchto troch cieľov. S cieľom priblížiť Európsku úniu občanom bolo potrebné vo väčšej miere zapojiť národné parlamenty do prípravy európskych politík a klásť väčší dôraz na dôležitosť zásad subsidiarity a proporcionality. Na tento účel Komisia vyhlásila vo svojom oznámení „Agenda občanov“ z 10. mája 2006 svoj zámer zaviesť novátorský mechanizmus dialógu s národnými parlamentmi. V rámci tejto iniciatívy sa plánovalo zasielať národným parlamentom nielen konzultačné dokumenty Komisie (zelené knihy, biele knihy a oznámenia), ako to už požadoval protokol k Amsterdamskej zmluve, ale aj všetky nové návrhy Komisie. Národné parlamenty boli vyzvané, aby na ne reagovali a tým prispeli k zlepšeniu procesu vytvárania politík Spoločenstva[1]. Európska rada na svojom júnovom zasadnutí v roku 2006 kladne prijala tento záväzok Komisie a vyzvala ju, aby pozorne preskúmala pripomienky národných parlamentov, najmä so zreteľom na zásady subsidiarity a proporcionality. Komisia zaviedla svoje vnútorné postupy predkladania odpovedí na názory národných parlamentov a už v septembri 2006 im začala zasielať svoje nové legislatívne návrhy a konzultačné dokumenty a začala odpovedať na ich stanoviská. V tomto kontexte sa odpovede Komisie vo všeobecnosti týkajú lepšieho vysvetlenia primárnych dôvodov a jednotlivých etáp medziinštitucionálneho dialógu, pričom kolégium môže byť so zreteľom na svoju právomoc iniciatívy nútené zohľadniť pripomienky vyjadrené v rámci tohto dialógu. Treba uviesť, že politický dialóg, ktorý sa takto začal s národnými parlamentmi, sa oznamuje aj Európskemu parlamentu a Rade. Vykonávanie jednotlivých iniciatív, ako sa uvádzajú vyššie v texte, umožnilo Komisii rozvíjať v posledných štyroch rokoch úplne novú stratégiu v oblasti vzťahov s národnými parlamentmi, v rámci ktorej zdôrazňuje dôležitosť ich príspevku k lepšej správe vecí verejných v Európe. Vďaka tejto novej stratégii BARROSOVA Komisia mohla prehĺbiť a rozšíriť vzťahy s národnými parlamentmi. Tieto vzťahy sú odteraz vysokej kvality, čo uznávajú samotné národné parlamenty, ako aj konferencia predsedov parlamentov a konferencia ich osobitných orgánov (Konferencia výborov pre európske záležitosti – COSAC). Zintenzívnenie vzťahov s národnými parlamentmi sa uskutočnilo so zreteľom na príslušné výsady inštitúcií Európskej únie a všeobecnejšie na vyváženosť „inštitucionálneho trojuholníka“. V roku 2008 prijal Európsky parlament odporúčania založené na úvahách, ktoré viedol v rámci svojej skupiny pre reformu. V týchto odporúčaniach navrhuje ďalšie zintenzívnenie svojej spolupráce s národnými parlamentmi, najmä vzhľadom na nadobudnutie platnosti Lisabonskej zmluvy, pričom svoju stratégiu vo vzťahu k národným parlamentom viac zosúlaďuje „a takisto zohľadňuje činnosti Komisie v tejto oblasti“. Európsky parlament si konkrétne želá, aby bol viac zapojený do súčasného dialógu medzi Komisiou a národnými parlamentmi a okrem iného navrhuje, aby sa medziparlamentné fórum, ktoré sa každoročne koná na jeseň, pravidelne zaoberalo legislatívnym a pracovným programom Komisie. Medziparlamentné fóra pravidelne organizované Európskym parlamentom a národnými parlamentmi, ktorých sa zúčastňuje Komisia, sú výbornou príležitosťou na posilnenie dialógu medzi parlamentnými orgánmi na vnútroštátnej a európskej úrovni, Radou a Komisiou. Úspech, ktorý zožala nová stratégia Komisie voči národným parlamentom už na začiatku súčasného mandátu Komisie, sa okrem iného prejavil takmer 500 stretnutiami medzi komisármi a národnými parlamentmi, ktoré prebiehali od novembra 2005 do apríla 2009, účasťou komisárov na 15 medziparlamentných fórach (v polovici prípadov išlo o účasť samotného predsedu), pravidelnou účasťou komisárov na zasadnutiach Konferencie predsedov národných parlamentov a konferencie COSAC a napokon takmer 450 stanoviskami prijatými od septembra 2006 do apríla 2009. Okrem toho BARROSOVA Komisia prijala štyri výročné správy o vzťahoch s národnými parlamentmi (vrátane tejto správy), určila koordinátora národných parlamentov na každom GR, vypracovala 12 spravodajských bulletinov, zúčastnila sa vyše 50 zasadnutí stálych zástupcov národných parlamentov v Bruseli a zintenzívnila spoluprácu a výmenu informácií s IPEX. Pokiaľ ide osobitne o rok 2008, bol poznamenaný najmä posilnením politického dialógu, ktorý začal v septembri 2006. Podstatne sa zvýšil počet stanovísk vydaných národnými parlamentmi. Členovia Komisie zvýšili počet svojich návštev v hlavných mestách a svoje výmeny s národnými parlamentmi. V kontexte nadobudnutia platnosti Lisabonskej zmluvy sa národné parlamenty naďalej pripravovali na implementáciu mechanizmov kontroly subsidiarity stanovených Lisabonskou zmluvou tak na vnútroštátnej úrovni, ako aj v rámci prác konferencie COSAC alebo siete IPEX. Okrem toho si národné parlamenty tiež želali dôkladne preskúmať otázku parlamentnej kontroly v oblasti spravodlivosti, slobody a bezpečnosti. 2. Bilancia stanovísk, ktoré predložili národné parlamenty Dvadsaťštyri komôr zo štyridsiatich komôr (štrnásť členských štátov má jednokomorový systém, trinásť štátov má dvojkomorový systém) reagovalo v roku 2008 na výzvu na účasť na politickom dialógu zaslaním aspoň jedného stanoviska. 2.1. Reakcie národných parlamentov Počet stanovísk stále narastá Politický dialóg Komisie s národnými parlamentmi je proces, ktorý sa čoraz viac udomácňuje v inštitucionálnych postupoch Únie. Od septembra 2006 do konca roka 2008 33 komôr 24 členských štátov doručilo Komisii 368 stanovísk. So zreteľom na 200 stanovísk v roku 2008 (oproti 168 stanoviskám od septembra 2006 do konca roku 2007) sa politický dialóg medzi Komisiou a národnými parlamentmi odteraz stal bežnou praxou (pozri prílohu). Početné návrhy Komisie, v súvislosti s ktorými boli Komisii doručené stanoviská národných parlamentov V roku 2008 vydali národné parlamenty stanoviská k 135 dokumentom Komisie. Niektoré spisy obzvlášť upútali ich pozornosť, ako napríklad návrh týkajúci sa cezhraničnej zdravotnej starostlivosti, oznámenie a neskôr návrh na preskúmanie stavu spoločnej poľnohospodárskej politiky, návrhy balíka opatrení týkajúcich sa energetiky a zmeny klímy, ako aj politickej stratégie na rok 2009. Rôznorodá účasť Národné parlamenty sa rozhodli využiť tento postup rôznym spôsobom. Niektoré dolné komory, ako napr. francúzsky Sénat , nemecký Bundesrat , House of Lords a český Senát , boli naďalej veľmi aktívne. Tieto štyri komory predložili spolu 54 z 200 stanovísk. Veľmi aktívni boli aj švédsky Riksdag (SV) a dánsky Folketing (DK). Napokon, na konci roka sa výrazne zvýšil počet stanovísk oboch talianskych komôr. Pokiaľ ide o portugalskú Assembleia da República , zaslala 65 stanovísk, z ktorých väčšinu predstavovali kladné stanoviská bez osobitných pripomienok. Treba tiež uviesť, že vyslovené výhrady nie sú nevyhnutne zosúladené. Len k malému počtu návrhov boli podané viac ako tri stanoviská. Okrem toho, niektoré parlamenty – predovšetkým švédsky a dánsky – sa rozhodli vyjadriť iba ku konzultačným dokumentom Komisie. Pokiaľ ide o návrhy právnych predpisov, v súlade so svojimi vnútroštátnymi postupmi vykonávajú kontrolu stanovísk, ktoré ich vláda prijala v Rade. Kým francúzsky Sénat , ako aj holandský a portugalský parlament sa zamerali na otázky subsidiarity a proporcionality, väčšina národných parlamentov sa pri posudzovaní sústreďuje na otázky politického charakteru týkajúce sa obsahu návrhov Komisie. Niektoré zhromaždenia týmto spôsobom presadzujú záujmy subjektov štátu tvoriacich federáciu. Výbor regiónov povzbudzuje niektoré zhromaždenia, predovšetkým rakúsky Bundesrat , v tom, aby svoje stanoviská predkladali formou vyplneného dotazníka o subsidiarite, ktorý sa zasiela určitým regionálnym subjektom. Zvýšená účasť Počet národných parlamentov, ktoré sa zapojili do pravidelného dialógu s Komisiou, sa v roku 2008 v porovnaní s rokom 2007 vo všeobecnosti zvýšil. Niektoré z nich sa politického dialógu zúčastnili po prvýkrát: taliansky Senato della Repubblica , rakúsky Bundesrat , grécky, cyperský a bulharský parlament. Od septembra 2006 sa tohto dialógu nezúčastňovalo len 7 zhromaždení: obe zhromaždenia Španielska a Rumunska, maltský parlament, rakúsky Nationalrat a slovinský Državni svet . IPEX a Európa V súčasnosti sa stanoviská národných parlamentov, ako aj odpovede Komisie na tieto stanoviská, uverejňujú v databáze IPEX. Do leta roku 2009 budú dostupné aj na 27 webových stránkach – pre každý členský štát jedna – vypracovaných Komisiou, na portáli Europa. Práce v rámci konferencie COSAC Konferencia COSAC súbežne viedla dva koordinované postupy zamerané na otázku subsidiarity: - v kontexte postupu týkajúceho sa návrhu rámcového rozhodnutia Rady, ktorým sa mení a dopĺňa rámcové rozhodnutie 2002/475 o boji proti terorizmu, bolo Komisii doručených 12 stanovísk národných parlamentov, z ktorých iba jeden podal Komisii formálnu výhradu týkajúcu sa subsidiarity. Viaceré parlamenty si kládli otázku, či nie je lepšie podať podobný návrh v rámci Rady Európy, alebo kritizovali nedostatočné zdôvodnenie návrhu z hľadiska subsidiarity, - v kontexte postupu týkajúceho sa návrhu na implementáciu zásady nediskriminácie osôb na základe náboženského vyznania, rasy, veku alebo sexuálnej orientácie, bolo Komisii zaslaných 15 stanovísk. Jedno zhromaždenie vydalo záporné stanovisko. V mesiaci december 2008 konferencia COSAC začala koordinovaný postup kontroly subsidiarity týkajúci sa smernice o transplantácii orgánov. V období od decembra 2008 do konca apríla 2009 bolo doručených 18 stanovísk. 2.2. Vplyv na prípravu politík Stanoviská národných parlamentov prispievajú k širšej diskusii s Komisiou, ktorú si Komisia želá podnecovať. V priebehu roka 2008 niektoré národné parlamenty určili ako prioritu kľúčové iniciatívy Komisie, akými sú návrhy balíka opatrení týkajúcich sa energetiky a zmeny klímy, preskúmanie stavu SPP alebo návrh týkajúci sa práv pacientov v oblasti cezhraničnej zdravotnej starostlivosti (nemecký Bundesrat , francúzsky Sénat , House of Lords Spojeného kráľovstva, český Senát , holandský a taliansky parlament). Vo veľkej väčšine prípadov sa návrhy parlamentov zhodovali s národnými stanoviskami, ktoré predložili Rade delegácie členských štátov. Balík opatrení týkajúcich sa energetiky a zmeny klímy by mohol slúžiť ako príklad. Poľský Sejm zastával stanovisko svojej vlády. Taliansky Senato della Repubblica sa vyslovil za zlepšenie mechanizmov pružnosti a za zavedenie doložiek o revízii. Talianska Camera dei Deputati vyzvala svoju vládu, aby svoj súhlas s určitými zmenami a doplneniami textu návrhov, akými je posilnenie mechanizmov pružnosti, podmienila vývojom hospodárskej a finančnej situácie. House of Lords Spojeného kráľovstva predložil dve stanoviská. Dňa 10. decembra, deň pred zasadnutím Európskej rady, House of Lords podporil pre európsky systém obchodu s emisnými kvótami financovanie pilotných projektov zachytávania a geologického ukladania CO2 z finančných prostriedkov určených novým členským štátom a aukcie celého množstva emisných kvót pre sektory, ktoré nepredstavujú riziko úniku oxidu uhličitého. V súvislosti s energiou z obnoviteľných zdrojov House of Lords požiadal svoju vládu a Európsku úniu, aby na rok 2030 stanovili cieľ na podporu technológií a investícií, ktoré sa do roku 2020 plne nerozvinú. Reakcie na návrh na preskúmanie stavu spoločnej poľnohospodárskej politiky svedčia aj o tendencii vedúcej k zosúladeniu stanovísk parlamentov a vlád. Český Senát odmietol koncepciu zostupných priamych platieb s tým, že uprednostňuje koncepciu postupnej modulácie. Podľa talianskej Camera dei Deputati sa zavedenie povinnej modulácie, a teda presun zdrojov z prvého piliera do rozvoja vidieka, musí uskutočniť postupne. Pokiaľ ide o ďalšie oblasti spoločnej poľnohospodárskej politiky, český Senát tiež odporučil svojej vláde, aby pri príležitosti českého predsedníctva EÚ otvorila v záujme konkurencieschopnosti európskeho poľnohospodárstva spis geneticky modifikovaných organizmov. Taliansky Senato della Repubblica požiadal svoju vládu, aby u európskych inštitúcií vykonala konkrétne kroky na zavedenie systémov kontroly na vonkajších hraniciach, ako aj postupov kontroly ich zavedenia podľa vzoru niektorých tretích krajín, čím sa zabezpečí dodržiavanie európskych noriem v prípade poľnohospodárskych produktov. K návrhu týkajúcemu sa práv pacientov v oblasti cezhraničnej zdravotnej starostlivosti boli Komisii doručené tri stanoviská v roku 2008 a štyri stanoviská od januára do konca apríla 2009. Francúzsky Sénat zdôraznil, že v záujme dodržania zásad subsidiarity a proporcionality by návrh mal potvrdiť právomoci členských štátov pri organizovaní a realizácii zdravotnej starostlivosti. Obe komory holandského parlamentu tiež vyslovili pochybnosti, pokiaľ ide o dodržanie zásady subsidiarity a vhodnosť výberu právneho nástroja (smernica) na zasahovanie do organizácie a financovania zdravotníctva. Nemecký Bundesrat , ktorý bol takisto presvedčený, že bolo potrebné posilniť ustanovenia potvrdzujúce zodpovednosť členských štátov pri organizovaní ich zdravotného systému, usúdil, že z pôsobnosti tohto návrhu mali byť vyňaté služby sociálnej pomoci. 3. Pracovné návštevy Komisie a iné KONTAKTY TENTO NOVÝ PRÍSTUP K VZťAHOM MEDZI KOMISIOU A NÁRODNÝMI PARLAMENTMI ZODPOVEDÁ TROM všeobecným cieľom, ktorými sú: vzájomné služby a zavedenie otvoreného a nepretržitého dialógu, vybudovanie sietí a priblíženie sa občanom prostredníctvom lepších vzťahov s volenými zástupcami. Zastúpenia Komisie v členských štátoch zabezpečujú pravidelný a štruktúrovaný kontakt s národnými parlamentmi. Okrem toho, ak člen Komisie navštívi národný parlamentu, je to práve zastúpenie, kto sa zaoberá praktickými a logistickými opatreniami a poskytuje mu potrebné politické informácie. Tieto návštevy vyvolávajú záujem médií a vytvárajú vhodné príležitosti na oboznamovanie s aktuálnou európskou politikou v národnom kontexte. Návštevy národných parlamentov Predseda BARROSO navštívil lotyšský, švédsky, český, luxemburský a taliansky parlament. Podpredsedníčka WALLSTRÖMOVÁ navštívila írsky (dvakrát), poľský, dánsky, litovský, francúzsky a britský parlament. V priebehu roka 2008 sa členovia kolégia stretli v rámci rôznych podujatí so zástupcami národných parlamentov pri viac ako 100 príležitostiach. Intenzita týchto stykov jasne poukazuje na dôležitosť, ktorú Komisia prikladá dôslednejšiemu načúvaniu národným parlamentom a lepšiemu vysvetleniu uplatňovaných politík. Účasť na medziparlamentných fórach Komisia naďalej kladne reagovala na mnohé žiadosti o účasť na rôznych medziparlamentných fórach. Vo februári sa predseda BARROSO spolu s podpredsedom VERHEUGENOM zúčastnili medziparlamentného stretnutia (Joint Parliamentary Meeting) o lisabonskej stratégii a v septembri sa predseda BARROSO zúčastnil medziparlamentného stretnutia o migrácii a prisťahovalectve. Podpredsedníčka WALLSTRÖMOVÁ sa v novembri zúčastnila medziparlamentného stretnutia o energetike, komisár ALMUNIA sa v januári zúčastnil stretnutia Výboru pre hospodárske a menové záležitosti Európskeho parlamentu s národnými parlamentmi a komisár REHN sa v máji zúčastnil medziparlamentného stretnutia venovanému krajinám západného Balkánu. Okrem toho, podpredseda FRATTINI sa vo februári zúčastnil stretnutia predsedov a Predsedníckej trojky COSAC v Ľubľane, komisár POTOČNIK sa zúčastnil XXXIX. zasadnutia konferencie COSAC, ktoré sa konalo v máji v Brde v Slovinsku, komisárka FERRERO WALDNEROVÁ sa v júli zúčastnila stretnutia predsedov delegácií COSAC v Paríži, podpredseda BARROT sa v novembri zúčastnil XL. zasadnutia konferencie COSAC v Paríži. Spravodajské bulletiny Generálny sekretariát Komisie pripravil dva spravodajské bulletiny, ktoré rozposlal v rámci Komisie, Európskeho parlamentu a národných parlamentov. Stáli zástupcovia Jednotlivé útvary Komisie sa zúčastnili osemnástich stretnutí stálych zástupcov národných parlamentov v Bruseli. Na základe žiadosti týchto zástupcov Komisia zameriava svoje intervencie na predkladanie aktuálnych spisov alebo na budúce iniciatívy. 4. Kontext nadobudnutia platnosti Lisabonskej zmluvy Kontrola subsidiarity V záveroch, ktoré prijala konferencia COSAC v Brde, bolo francúzske predsedníctvo požiadané, aby zvolalo pracovnú skupinu zloženú zo stálych zástupcov národných parlamentov v EÚ s cieľom vyhotoviť správu o najosvedčenejších spôsoboch uplatňovania ustanovení Lisabonskej zmluvy o národných parlamentoch. Komisia bola vyzvaná, aby sa zúčastnila prác tejto pracovnej skupiny. Konferencia COSAC v Paríži dospela k záveru, že existujúca sieť zástupcov národných parlamentov v Bruseli, ako aj IPEX, sú vhodnými nástrojmi na výmenu informácií o preskúmaniach vykonávaných v národných parlamentoch pravidelne, včas a neformálne. Národné parlamenty navyše pokračovali v pilotných postupoch subsidiarity, ktoré koordinuje sekretariát konferencie COSAC, v súvislosti s implementáciu Lisabonskej zmluvy. Spravodlivosť, sloboda a bezpečnosť Konferencia COSAC v Paríži takisto zdôraznila, že národné parlamenty prikladajú dôležitosť kontrole policajných činností a hodnoteniu činností justície v členských štátoch. Národné parlamenty vyjadrili vôľu podrobovať justičnú a policajnú spoluprácu v Európskej únii kontrole alebo hodnoteniu zo strany Európskeho parlamentu v súčinnosti s národnými parlamentmi. Na účely svojho zapojenia požiadali Európsku komisiu, aby uverejnila konzultačný dokument s cieľom dať konečnú podobu svojim návrhom nariadenia o činnostiach Eurojustu a Europolu. 5. Závery Vzťahy medzi Komisiou a národnými parlamentmi sa naďalej prehlbujú v súlade s požiadavkami inštitúcií Európskej únie. Rok 2009 bude dôležitým medzníkom pre budúcnosť Lisabonskej zmluvy a bude rokom nástupu novej Komisie po európskych voľbách. Táto výročná správa upriamuje pozornosť na záväzok Komisie pokračovať v dialógu a prehĺbenej spolupráci s národnými parlamentmi. Komisia si želá udržiavať a ďalej posilňovať politický dialóg s národnými parlamentmi. V prípade potreby uskutoční potrebné opatrenia na riadne uplatňovanie ustanovení Lisabonskej zmluvy o národných parlamentoch. Príloha Stanoviská národných parlamentov 2006 – 2008 2006 | 2007 | 2008 | 2006 – 2008 | PORTUGALSKO | Assembleia da República | 0 | 19 | 65 | 84 | FRANCÚZSKO | Sénat | 18 | 22 | 13 | 53 | NEMECKO | Bundesrat | 6 | 15 | 18 | 39 | ŠVÉDSKO | Riksdag | 0 | 17 | 16 | 33 | SPOJENÉ KRÁĽOVSTVO | House of Lords | 4 | 14 | 12 | 30 | DÁNSKO | Folketing | 2 | 10 | 11 | 23 | ČESKÁ REPUBLIKA | Senát | 2 | 9 | 11 | 22 | HOLANDSKO* | Tweede Kamer Staten Generaal | 2 | 1 | 5 | 8 | TALIANSKO | Senato della Repubblica | 0 | 0 | 8 | 8 | ÍRSKO | Dail and Seanad Eireann | 0 | 1 | 7 | 8 | TALIANSKO | Camera dei Deputati | 1 | 0 | 6 | 7 | POĽSKO | Sejm | 1 | 0 | 5 | 6 | NEMECKO | Bundestag | 1 | 2 | 2 | 5 | ESTÓNSKO | Riigikogu | 2 | 0 | 2 | 4 | LUXEMBURSKO | Chambre des Députés | 2 | 0 | 2 | 4 | BELGICKO | Sénat | 2 | 0 | 2 | 4 | RAKÚSKO | Bundesrat | 0 | 0 | 4 | 4 | GRÉCKO | Vouli ton Ellinon | 0 | 0 | 3 | 3 | LITVA | Seimas | 2 | 1 | 0 | 3 | SPOJENÉ KRÁĽOVSTVO | House of Commons | 1 | 1 | 1 | 3 | CYPRUS | Vouli ton Antiprosopon | 0 | 0 | 2 | 2 | LOTYŠSKO | Saeima | 0 | 0 | 2 | 2 | ČESKÁ REPUBLIKA | Poslanecká Sněmovna | 1 | 0 | 1 | 2 | FRANÚZSKO | Assemblée Nationale | 1 | 1 | 0 | 2 | MAĎARSKO | Országgyűlés | 1 | 1 | 0 | 2 | BELGICKO | Chambre des Représentants | 0 | 1 | 1 | 2 | BULHARSKO | Narodno Sabranie | 0 | 0 | 1 | 1 | FÍNSKO | Eduskunta | 1 | 0 | 0 | 1 | POĽSKO | Senat | 1 | 0 | 0 | 1 | SLOVENSKO | Národná rada | 1 | 0 | 0 | 1 | SLOVINSKO | Državni zbor | 1 | 0 | 0 | 1 | RAKÚSKO | Nationalrat | 0 | 0 | 0 | 0 | MALTA | Kamra tad-Deputati | 0 | 0 | 0 | 0 | HOLANDSKO* | Eerste Kamer Staten Generaal | 0 | 0 | 0 | 0 | RUMUNSKO | Camera Deputatilor | 0 | 0 | 0 | 0 | RUMUNSKO | Senat | 0 | 0 | 0 | 0 | SLOVINSKO | Državni svet | 0 | 0 | 0 | 0 | ŠPANIELSKO | Congreso de los Diputados | 0 | 0 | 0 | 0 | ŠPANIELSKO | Senado | 0 | 0 | 0 | 0 | SPOLU | 53 | 115 | 200 | 368 | * Stanoviská holandského parlamentu boli zaslané v mene oboch komôr. Kontakty s národnými parlamentmi (od 1. 1. 2005 do 31. 12. 2008) – podľa členských štátov – Nationalrat | BELGICKO | Sénat | 3 | 3 | 2 | 1 | 9 | Chambre des Représentants | BULHARSKO | Narodno Sabranie | 4 | 2 | 6 | CYPRUS | Vouli ton Antiprosopon | 2 | 3 | 1 | 5 | 11 | ČESKÁ REPUBLIKA | Senát | 4 | 3 | 7 | 1 | 15 | Poslanecká sněmovna | DÁNSKO | Folketing | 9 | 7 | 2 | 5 | 23 | ESTÓNSKO | Riigikogu | 2 | 2 | 10 | 8 | 22 | FÍNSKO | Eduskunta | 7 | 8 | 2 | 7 | 24 | FRANCÚZSKO | Sénat | 13 | 10 | 11 | 12 | 46 | Assemblée Nationale | NEMECKO | Bundesrat | 16 | 17 | 19 | 17 | 69 | Bundestag | GRÉCKO | Vouli ton Ellinon | 3 | 5 | 4 | 7 | 19 | MAĎARSKO | Országgyűlés | 3 | 0 | 1 | 5 | 9 | ÍRSKO | Dail Eireann | 2 | 2 | 9 | 13 | 26 | Seanad Eireann | TALIANSKO | Senato della Repubblica | 8 | 2 | 8 | 2 | 20 | Camera dei Deputati | LOTYŠSKO | Saeima | 2 | 1 | 5 | 3 | 11 | LITVA | Seimas | 8 | 4 | 8 | 2 | 22 | LUXEMBURSKO | Chambre des Députés | 0 | 3 | 3 | 0 | 6 | MALTA | Kamra tad-Deputati | 1 | 1 | 4 | 0 | 6 | POĽSKO | Sejm | 5 | 4 | 1 | 13 | 23 | Senat | PORTUGALSKO | Assembleia da República | 0 | 3 | 6 | 3 | 12 | RUMUNSKO | Camera Deputatilor | 2 | 3 | 5 | Senat | SLOVENSKO | Národná rada | 3 | 3 | 0 | 3 | 9 | SLOVINSKO | Državni zbor | 4 | 8 | 3 | 1 | 16 | Državni svet | ŠPANIELSKO | Congreso de los Diputados | 1 | 1 | 1 | 0 | 3 | Senado | ŠVÉDSKO | Riksdag | 6 | 1 | 5 | 3 | 15 | HOLANDSKO | Tweede Kamer Staten Generaal | 4 | 6 | 3 | 8 | 21 | Eerste Kamer Staten Generaal | SPOJENÉ KRÁĽOVSTVO | House of Lords | 11 | 7 | 12 | 9 | 39 | House of Commons | COSAC | 2 | 3 | 3 | 2 | 10 | Konf. predsedov | 1 | 1 | 1 | 0 | 3 | Ostatné | 2 | 2 | 8 | 10 | 22 | | SPOLU | 124 |112 |149 |136 |521 | | [1] Pozri oznámenie Európskej rady „Agenda občanov – Výsledky pre Európu“ z 10. mája – KOM(2006) 211.